להקת המחול ענבל פינטו ואבשלום פולק

להקת המחול ענבל פינטו ואבשלום פולק היא להקת מחול ישראלית שהוקמה על ידי הרקדנית והכוריאוגרפית ענבל פינטו והשחקן אבשלום פולק, פועלת בתל אביב החל משנת 1992 ונקראת על שמם. פינטו ופולק משמשים גם המנהלים האמנותיים של הלהקה ואחראים לכל הבחירות האמנותיות המובילות את פעילותה.

על הלהקה 
משנת 1992 העלתה להקת המחול ענבל פינטו ואבשלום פולק יצירות מחול המיועדות לכל פלחי האוכלוסייה כאשר ייחודם של היוצרים בא לידי ביטוי בכל פרטי ההופעה כולל כוריאוגרפיה, בימוי, בחירת המוזיקה, עיצוב תלבושות ועיצוב תפאורה. הלהקה מונה צוות של 12 רקדנים ושחקנים קבועים, מופיעה באופן קבוע במרכז סוזן דלל ובאולמות תרבות שונים בישראל ומוזמנת תדיר לייצג את ישראל בפסטיבלים חשובים ובמרכזי תרבות מובילים ברחבי העולם.

בנובמבר 2016 העבירה הלהקה את פעילותה לסטודיו בשכונת מוטיפיורי בתל אביב.

ההפקה הראשונה שעלתה הייתה היצירה "סיכוי למאה", אותה יצרו עם השחקן (ואביו של אבשלום) יוסי פולק.

מלבד מופעי מחול מעלה הלהקה הפקות שונות כגון אופרות ומחזות זמר:
בשנת 2006 העלו את האופרה "ארמיד" מאת כריסטוף ויליבלד גלוק, בעיר ויסבאדן שבגרמניה, שהופיעה לאחר מכן באופרה הישראלית.
בשנת 2013 יצרו יחד את המחזמר "החתול שחי מיליון פעמים" על פי ספר מאת יוקו סאנו, בטוקיו, יפן וכן את האופרה "השועלה הערמומית הקטנה" מאת לאוש יאנאצ'ק בבית האופרה של העיר ברגן בנורווגיה. בספטמבר 2017 העלו פינטו ופולק בטוקיו מחזה מוזיקלי על פי הסיפור ראשומון אשר הופיע ברחבי יפן.

לאורך השנים פינטו ופולק משתפים פעולה עם אמנים שונים, ביניהם הכוריאוגרף רובי ברנט, איתו יצרו ב-2007 את המופע "ראשס" בעבור להקת המחול האמריקאית פילובולוס; הלהקה הנורווגית "Kitchen Orchestra", אשר יצרה וביצעה את המוזיקה למופע "טראוט", שעלה לראשונה בעיר סטוונגר בנורווגיה ב-2008, וכן שיתופי פעולה עם הרקדנית והכוריאוגרפית טליה בק, אשר יצרה את העבודות "סודאד" (2009) ו"מעצמה" (2010).

ב-2013 יצרו המאיירות רוני פחימה ושמרית אלקנתי איורים ואנימציה להפקות "השועלה הערמומית הקטנה" ו"אבק". בנוסף, חברו ב-2014 למוזיקאים היפנים אומיטרו אבה, הירופומי נקמורה ומאיו גנטו, אשר יצרו את המוזיקה למופע "פרחקיר", אותם הכירו פינטו ופולק במהלך עבודתם ביפן על המחזמר "החתול שחי מיליון פעמים".

בהפקה "פוגה" שעלתה באפריל 2018, שיתפה פינטו פעולה עם המוזיקאית והצ'לנית מאיה בלזיצמן, אשר ערכה, בחרה ובנוסף גם יצרה מוזיקה מקורית למופע.

פינטו ופולק משתפים פעולה באופן קבוע עם מעצב התאורה הצרפתי יואן טיבולי.

ב-2018 עזבה פינטו את הלהקה, אשר נקראת כיום "תיאטרון המחול אבשלום פולק".

יצירות הלהקה

פרסים וציון לשבח 
 1999 פרס ה"Bessie" – פרס המחול ואמנויות הבמה בעיר ניו יורק ל"עטוף".
 2000 פרס התיאטרון בתחום אמנויות הבמה ל"אויסטר".
 2004 פרס לנדאו לאמנויות הבמה, לענבל פינטו, על יצירות בתחום המחול.
 2006 פרס המופע הטוב ביותר שנבחר על ידי הקהל בפסטיבל בתחום המחול בזגרב, קרואטיה ל"אויסטר".
 2006 פרס ביצוע בתחום המחול לרקדנים וליוצרים במופע "שייקר" מטעם משרד התרבות וספורט.
 2011 פרס ביצוע בתחום המחול לרקדנים וליוצרים ל"ראשס פלוס" ול"טורוס" מטעם משרד התרבות וספורט.
 2014 המופע "פרחקיר" נבחר על ידי מעגל מבקרי המחול כיצירת המחול הישראלית הטובה ביותר.
 2016 פרס ביצוע בתחום המחול לרקדנים וליוצרים במופע "פרחקיר" מטעם משרד התרבות וספורט.

ראו גם 
 מרכז סוזן דלל

לקריאה נוספת 
 דבורה פרידס גלילי, Contemporary Dance in Israel, Asociación Cultural Danza Getxo, 2012, פרק 1.8 Inbal Pinto And Avshalom Pollak עמודים 97–102
 רות אשל, 2016, מחול פורש כנפיים: יצירה ישראלית לבמה 1920-2000, הוצאת יומני מחול, כרך ב', שער 12 - הזמן והמקום בו אנו חיים, הפרק אל מחוזות מדומיינים - לאן בורחים, עמודים 660–663

קישורים חיצוניים
 אתר הבית של להקת המחול ענבל פינטו ואבשלום פולק
 אתר הארכיון של להקת המחול ענבל פינטו ואבשלום פולק
 
 לילך דקל-אבנרי, טובים השניים - ריאיון עם הצמד פינטו-פולק, באתר הבמה, 28 במרץ 2006
 האופרה ארמיד באתר האופרה הישראלית תל אביב-יפו
 
 
 מרב יודילוביץ', בכורות ישראליות בפסטיבל המחול האמריקני, ynet , 17.06.09
 חגית פלג-רותם, קופצים למים העמוקים, גלובס, 24 בנובמבר 2009
 ענת זכריה, מחלום למציאות: על המחול "טראוט", nrg  9 בדצמבר 2009
 מאיה נחום שחל, פינטו ופולק גרסת המחזמר, באתר כלכליסט, 28 בנובמבר 2012
 טל גורדון, ריאיון - פינטו ופולק מעלים אבק, באתר הבמה, 1 בינואר 2014
 
 מרית בן ישראל, מוזיקה לאנשים בלתי נראים - על פרחקיר מאת ענבל פינטו ואבשלום פולק, עיר-האושר, הבלוג של מרית בן ישראל, 2 בפברואר 2015
 עידוא דגן, הקשר היפני: אבשלום פולק יוצר מחול בינלאומי באתר nrg, 4 בפברואר 2016
 יעל אפרתי גם ביחד וגם לחוד: ענבל פינטו מתחילה דרך חדשה TimeOut תל אביב 7 ביוני 2017
 טל לוין "עצקרח: כשהיופי לא חודר למציאות אתר עכבר העיר 21 ביולי 2017
 רות אשל "עצקרח" יצירה חדשה מופלאה של ענבל פינטו ואבשלום פולק באתר הארץ 23 ביולי 2017
 צבי גורן עצקרח - התחדשות וזיכרון אתר הבמה 24 ביולי 2017

הערות שוליים 

תל אביב-יפו: תרבות
להקות מחול ישראליות
מחול מודרני